****

**แผนการจัดการเรียนรู้ที่ ๑**

**หน่วยการเรียนรู้ที่** ๑ **เรื่อง** เรื่อง การแต่งคำประพันธ์ประเภทกาพย์

**วิชา** ภาษาไทย  **ชื่อรายวิชา** การแต่งคำประพันธ์  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๔  **ภาคเรียนที่** ๒ **ปีการศึกษา** ๒๕๖๓ **เวลา** ๒ คาบ / ๑๐๐ นาที

**ผู้สอน** อาจารย์ภาคภูมิ คล้ายทอง

-----------------------------------------------------------------------------------------------------------------------------

**สาระสำคัญ / ความคิดรวบยอด**

บทร้อยกรอง คือ การเรียงร้อยถ้อยคำให้มีจำนวนคำและสัมผัสตรงตามรูปแบบฉันทลักษณ์ที่กำหนด เป็นร้อยกรองชนิดต่างๆ การศึกษารูปแบบฉันทลักษณ์จึงช่วยให้เข้าใจงานประพันธ์ต่างๆ ได้ดีขึ้น

**ตัวชี้วัด / จุดประสงค์การเรียนรู้**

**ตัวชี้วัด**

ท 4.1 ม.4-6/4 แต่งบทร้อยกรอง

**จุดประสงค์การเรียนรู้**

1. อธิบายฉันทลักษณ์ของบทประพันธ์ประเภทกาพย์ได้

2. แต่งคำประพันธ์ประเภทกาพย์ยานี 11 และโคลงสี่สุภาพได้ถูกต้องตามฉันทลักษณ์

**สาระการเรียนรู้**

สาระการเรียนรู้แกนกลาง

- การแต่งบทร้อยกรองประเภทกาพย์

**สมรรถนะสำคัญของผู้เรียน**

ความสามารถในการสื่อสาร

ความสามารถในการคิด

- ทักษะการคิดวิเคราะห์

- ทักษะการคิดสร้างสรรค์

- ทักษะการคิดอย่างมีวิจารณญาณ

ความสามารถในการใช้ทักษะชีวิต

- กระบวนการทำงานกลุ่ม

- กระบวนการปฏิบัติ

**คุณลักษณะอันพึงประสงค์**

1. มีวินัย

2. มุ่งมั่นในการทำงาน

3. มีความคิดรวบยอด

**กิจกรรมการเรียนรู้**

นักเรียนทำแบบทดสอบก่อนเรียน

ชั่วโมงที่ 1-2

1. ให้นักเรียนอ่านตัวอย่างกาพย์ยานี 11 จากเรื่อง กาพย์พระไชยสุริยา ครูนำสนทนาเกี่ยวกับคุณค่าของการแต่งบทประพันธ์ ว่ามีประโยชน์อย่างไร การแต่งบทประพันธ์มีปรากฏที่ใดบ้าง

แนวคำตอบ เช่น

- ใช้เป็นบทเรียนในสมัยโบราณ และปัจจุบัน

- ใช้เป็นกฎหมาย

- ใช้ในพิธีกรรม

- ใช้เป็นการเขียนบันทึก

- ใช้เป็นวรรณกรรมอ่านเพื่อความบันเทิง

2. ครูสะท้อนความคิดจากประสบการณ์เดิมถึงประโยชน์การใช้คำประพันธ์ประเภทกาพย์ในการเขียนวรรณกรรมต่างๆ เพื่อใช้ในกิจการต่างๆ ของประเทศ ครูให้นักเรียนช่วยกันสรุปฉันทลักษณ์ของกาพย์ยานี 11 พร้อมยกตัวอย่างให้นักเรียนศึกษารูปแบบและทดลองแต่งพร้อมกันบนกระดาน

3. ให้นักเรียนจับคู่กันนำภาพที่สนใจมา 1 ภาพ ให้นักเรียนสนทนาถึงสาระที่ปรากฏในภาพโดยสรุปเล่าเรื่องจากภาพ และคิดวิเคราะห์ วิจารณ์ ประเมินค่าอย่างละเอียด

4. ให้นักเรียนเลือกคำประพันธ์ที่สนใจมาเขียนบรรยายภาพ และประเด็นความคิดรวบยอดที่จะนำเสนอในรูปภาพที่เลือกมา

5. นักเรียนศึกษาตัวอย่างการแต่งคำประพันธ์ประเภทกาพย์ จากหนังสือกาพย์พระไชยสุริยา กาพย์เห่ชมเครื่องคาวหวาน กาพย์เห่เรือ เป็นต้น

6. ให้นักเรียนอ่านกาพย์จนชินระดับของเสียงในแต่ละวรรค เพื่อให้สามารถแต่งได้ไม่ผิดระดับเสียง

7. ให้นักเรียนอภิปรายความรู้ที่ได้รับจากการศึกษาตัวอย่างผลงานประเภทกาพย์ยานี 11

8. นักเรียนจับคู่กันนำภาพที่เตรียมมาสนทนารายละเอียด แนวคิด ตลอดจนความคิดรวบยอดที่เกิดขึ้นจากภาพ สาระสำคัญที่ต้องการสื่อความหมาย เช่น ภาพคลองแสนแสบ สื่อถึงความมักง่ายของมนุษย์ ความทุกข์ของสายน้ำที่อยากจะบอกอะไรแก่มนุษย์ ฯลฯ

9. นักเรียนช่วยกันติดภาพในกระดาษ A4 แล้วเขียนบทประพันธ์ตามความสนใจ บรรยายภาพที่เตรียมไว้ ความยาวอย่างน้อย 2 บท ตกแต่งผลงานให้เรียบร้อย สวยงาม

10. ให้นักเรียนนำผลงานออกมานำเสนอหน้าชั้นเรียน โดยอ่านคำประพันธ์ที่แต่ง พร้อมวางภาพบนเครื่อง presentation ให้เห็นภาพประกอบการอ่านบทประพันธ์

11. ครูสุ่มเรียกนักเรียน 1-2 คน วิเคราะห์ วิจารณ์ผลงานในด้านความถูกต้องของฉันทลักษณ์ และการนำเสนอแนวคิดจากภาพเป็นการวิจารณ์อย่างสร้างสรรค์ และนักเรียนเจ้าของผลงานรับฟังเพื่อปรับปรุงงานของตน

12. นำผลงานติดป้ายนิเทศ หรือเย็บรวมเล่มเพื่อเป็นผลงานของห้อง ให้เพื่อนได้เห็นและชื่นชมผลงานร่วมกันเปิดอภิปรายประเด็นที่เกิดความคิดต่อยอด โดยครูตั้งประเด็นถามนำ ในคำว่า

“ถ้า......” เช่น

- ถ้าจะนำเสนอผลงานนี้ซึ่งแต่งด้วยกาพย์ยานี 11 เป็นโคลงสี่สุภาพ จะแต่งอย่างไร

- ถ้ามองมุมใหม่ ในงานชิ้นนี้ จะได้แนวคิดใหม่เป็นอย่างไร (กรณีงานบางชิ้นนำเสนอแนวคิดยังไม่โดดเด่น)

- ถ้าช่วยกันระดมความคิดหลายๆ ทรรศนะ งานชิ้นนี้ควรนำเสนออะไรบ้าง

ชั่วโมงที่ 3

1. ครูให้นักเรียนอ่านตัวอย่างโคลงสี่สุภาพ จากนิราศนรินทร์ นิราศสุพรรณ ครูนำสนทนาเกี่ยวกับคุณค่าของการแต่งบทประพันธ์ประเภทโคลง ว่ามีประโยชน์อย่างไร การแต่งโคลงมีปรากฏที่ใดบ้าง

แนวคำตอบ เช่น

- ใช้เป็นบทเรียนในสมัยโบราณ และปัจจุบัน

- ใช้เป็นกฎหมาย

- ใช้ในพิธีกรรม

- ใช้เป็นการเขียนบันทึก

- เป็นวรรณกรรมอ่านเพื่อความบันเทิง

2. ครูสะท้อนความคิดจากประสบการณ์เดิมถึงประโยชน์การใช้คำประพันธ์ประเภทโคลง ในการเขียนวรรณกรรมต่างๆ เพื่อใช้ในพิธีกรรมต่างๆ

3. ให้นักเรียนช่วยกันสรุปฉันทลักษณ์ของโคลงสี่สุภาพ โดยท่องโคลงครู จากลิลิตพระลอ พร้อมสุ่มตัวแทนเขียนบนกระดานดำ ครูทบทวนฉันทลักษณ์ จำนวนคำ สัมผัส คำเอก คำโท คำสร้อย ฯลฯ

4. ให้นักเรียนศึกษารูปแบบ ครูกำหนดโจทย์ให้และทดลองแต่งพร้อมกันบนกระดาน โดยล้อลีลาตัวอย่างไม่ต้องเคร่งครัดคำเอก คำโท เพื่อให้ง่ายขึ้น เช่น

ตัวอย่าง เสียงลือเสียงเล่าอ้าง อันใด พี่เอย

ฝึกแต่งเลียนแบบ เสียงกรนเสียงบ่นบ้า ฤ เสียงใคร พี่เอย

5. ให้ฝึกแต่งล้อตัวอย่างบทที่ชอบ หรือสนใจไปเรื่อยๆ นักเรียนก็จะเก่งขึ้น เสียงของคำ ระดับของเสียง เสียงสัมผัส เสียงสูงต่ำของโคลง จะอยู่ในใจนักเรียนตลอดไป

6. ให้นักเรียนจับคู่กัน แต่งโคลง 1 บท เลือกแต่งตามอิสระ และนำผลงานมาอ่านหน้าชั้น โดยสรุปเล่าเรื่องจากชิ้นงานว่ามุ่งนำเสนอสาระใด และวิเคราะห์ วิจารณ์ ประเมินค่า ความถูกต้องของฉันทลักษณ์ สาระที่นำเสนอ ความไพเราะ การเล่นคำ เล่นเสียง เลือกคำประพันธ์ที่สนใจมาเขียนบรรยายภาพ และประเด็นความคิดรวบยอดที่จะนำเสนอในรูปภาพที่เลือกมา

7. ให้นักเรียนนำผลงานติดป้ายนิเทศ หรือเย็บรวมเล่มเพื่อเป็นผลงานของห้อง ให้เพื่อนได้เห็นและชื่นชมผลงานร่วมกัน

8. ครูเปิดอภิปรายประเด็นที่เกิดความคิดต่อยอด โดยครูตั้งประเด็นถามนำ ในคำว่า “ถ้า......” เช่น

- ถ้าจะนำเสนอผลงานโคลงสี่สุภาพไปแต่งในวาระสำคัญ เช่น วันขึ้นปีใหม่ วันวิสาขบูชา วันแห่งความรัก วันสงกรานต์ วันแต่งงาน วันเกิด ฯลฯ เพื่อใช้ประกอบในบัตรอวยพรจะแต่งอย่างไร

- ถ้ามองมุมใหม่ ในงานชิ้นนี้ จะได้แนวคิดใหม่เป็นอย่างไร (กรณีงานบางชิ้นนำเสนอแนวคิดยังไม่โดดเด่น)

- ถ้าช่วยกันระดมความคิดหลายๆ ทรรศนะ งานชิ้นนี้ควรนำเสนออะไรบ้าง

นักเรียนทำแบบทดสอบหลังเรียน

|  |  |
| --- | --- |
| **การวัดผลและประเมินผล** | **http://www.trueplookpanya.com/true/images/examination/box_gray_01_right.gif** |
| |  |  |  | | --- | --- | --- | | **วิธีการ** | **เครื่องมือ** | **เกณฑ์** | | ตรวจแบบทดสอบก่อนเรียน | แบบทดสอบก่อนเรียน | ร้อยละ 60   ผ่านเกณฑ์ | | ประเมินการแต่งกาพย์ยานี 11 และ  โคลงสี่สุภาพ | แบบประเมินการแต่งกาพย์ยานี 11 และ  โคลงสี่สุภาพ | ระดับคุณภาพ 2 ผ่านเกณฑ์ | | ตรวจแบบทดสอบหลังเรียน | แบบทดสอบหลังเรียน | ร้อยละ 60   ผ่านเกณฑ์ | | | |

**สื่อ / แหล่งการเรียนรู้**

**สื่อการเรียนรู้**

1. หนังสือเรียน ภาษาไทย :การแต่งคำประพันธ์ ม.4

2. ตัวอย่าง การแต่งคำประพันธ์

3. ตัวอย่างภาพที่นักเรียนสนใจ

4. กระดาษ A4

5. เครื่อง presentation

**แหล่งการเรียนรู้**

1. ห้องสมุด

2. สื่อต่างๆ เช่น สื่อสิ่งพิมพ์ สื่อคอมพิวเตอร์

**บันทึกหลังการสอน**

**๑. ผลการสอน**

........................................................................................................................................................................................................................................................................................................................................................................................................................................................................................................................................................................................................................................................................................................................

**๒. ปัญหาและอุปสรรค**

........................................................................................................................................................................................................................................................................................................................................................................................................................................................................................................................................................................................................................................................................................................................

**๓. ข้อเสนอแนะ**

........................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ...................................................ผู้สอน

(อาจารย์ภาคภูมิ คล้ายทอง)

**ความเห็นของหัวหน้ากลุ่มสาระการเรียนรู้วิชาภาษาไทย**

........................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ.........................................................

หัวหน้ากลุ่มสาระการเรียนรู้ภาษาไทย